สวัสดีค่ะ หนูมีเพศสัมพันธ์กับแฟน (คนแรกและคนเดียว) มาประมาณ 8-9 ครั้งตั้งแต่คบกันมา ครั้งล่าสุดคือวันที่ตกขาวมาเพราะประจำเดือนจะมา หลังมีเพศสัมพันธ์ตกขาวมีสีเหลือง มีกลิ่น ซึ่งไม่เคยเป็นมาก่อน มีอาการคันภายนอก แต่ไม่มีอาการปวดแสบปวดร้อนตอนมีเพศสัมพันธ์ และหนูทำจมูกกินยาแก้อักเสบ ยาลดน้ำมูก ยาแก้ปวด ใบบัวบกแคปซูล เป็นเวลา 1 สัปดาห์ด้วย อยากทราบว่าสาเหตุเกิดจากการกินยาตลอด 1 สัปดาห์หรือเกิดจากอะไรคะ
สวัสดีครับ การที่ตกขาว มีลักษณะเปลี่ยนเเปลงไปจากเดิม ไม่ว่าจะเป็น ปริมาณมากขึ้น มีสีที่ผิดปกติไป เช่น สีเหลือง สีเขียว มีสีน้ำตาล มีลักษณะเป็นฟอง มีกลิ่นเหม็น มีเลือดปน มีอาการคันช่องคลอด หรือคันอวัยวะเพศภายนอกส่วนมากสาเหตุเกิดจากการติดเชื้อในช่องคลอด เช่น-การติดเชื้อรา (Vulvovaginal candidiasis)คือ ตกขาวจะมีลักษณะเป็นก้อนสีขาว หรือสีเหลือง คล้ายนมบูด มีอาการเเสบคันช่องคลอด หรืออวัยวะเพศภายนอกร่วมด้วย-แบคทีเรีย (Bacterial vaginosis)เกิดจากการเสียสมดุลของภาวะกรดด่างในช่องคลอด มีกลิ่นเหม็น แสบคันช่องคลอดไม่มาก-ปรสิต (Trichomonas vaginalis)ตกขาวมีปริมาณเยอะขึ้น มีสีเหลือง สีเขียว อาจมีเลือดปนได้บ้าง แสบคันช่องคลอดมาก บางครั้งตกขาวเหมือนหนอง หรือมีเลือดปน คู่นอนอาจมีสารคัดหลั่งลักษณะคล้ายกันออกจากอวัยวะเพศ-หนองใน (Gonorrhea)สามารถมีตกขาวที่เหมือนหนอง ขาวข้น อาจมีเลือดปน บางครั้งมีปัสสาวะเเสบขัดร่วยด้วยซึ่งการรับประทานยาฆ่าเชื้ออาจทำให้เกิดเชื้อราในช่องคลอดได้ หากเกิดจากเชื้อราสามารถใช้ยาเหน็บรักษาเชื้อราได้ครับแต่อย่างไรก็ตามแนะนำว่าควรไปพบแพทย์เพื่อตรวจอีกครั้งเพื่อแยกสาเหตุของเชื้อ เนื่องจากใช้ยาในการรักษาไม่เหมือนกันครับ